

VLADA REPUBLIKE HRVATSKE

Zagreb, 14. travnja 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Središnji državni ured za Hrvate izvan Republike Hrvatske |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog za prihvaćanje pokroviteljstva Vlade Republike Hrvatske nad održavanjem humanitarnog koncerta „Prsten za budućnost“ Udruge Hrvata Bosne i Hercegovine Prsten i Zaklade Prsten |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

 Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16. i 116/18.) i točaka II. i III. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16.), Vlada Republike Hrvatske je na sjednici održanoj 14. travnja 2022. donijela

**Z A K L J U Č A K**

1. Vlada Republike Hrvatske prihvaća pokroviteljstvo nad održavanjem humanitarnog koncerta „Prsten za budućnost“ Udruge Hrvata Bosne i Hercegovine Prsten i Zaklade Prsten, sukladno Zamolbi Udruge Hrvata Bosne i Hercegovine Prsten.

2. Prihvaćanjem pokroviteljstva Vlada Republike Hrvatske ne preuzima nikakve financijske obveze.

KLASA:

URBROJ:

Zagreb, 14. travnja 2022.

 PREDSJEDNIK

 mr. sc. Andrej Plenković

**OBRAZLOŽENJE**

Ovim Zaključkom Vlada Republike Hrvatske prihvaća pokroviteljstvo nad održavanjem humanitarnog koncerta „Prsten za budućnost“ Udruge Hrvata Bosne i Hercegovine Prsten i Zaklade Prsten, koji će se održati u Hrvatskom narodnom kazalištu Ivana pl. Zajca u Rijeci, 10. svibnja 2022.

Udruga Hrvata Bosne i Hercegovine Prsten je nepolitička i neprofitna udruga osnovana 2005. godine s ciljem promicanja i zaštite tradicije, kulture, gospodarske suradnje i humanitarnog djelovanja Hrvata u Republici Hrvatskoj i Bosni i Hercegovini, očuvanja temeljnih vrijednosti i jedinstva hrvatskog naroda i njegova prosperiteta.

Udruga okuplja stručnjake iz područja gospodarstva, znanosti, obrazovanja, zdravstva, kulture, koji su porijeklom iz Bosne i Hercegovine, a žive i rade u Republici Hrvatskoj. Tijekom l7 godina djelovanja, Udruga je organizirala brojna humanitarna, kulturna i druga događanja te na taj način doprinijela snažnijem povezivanju hrvatskog naroda koji živi u dvije domovine.

Najznačajniji projekt Udruge, koji se provodi od 2007. godine, je stipendiranje učenika i studenata iz Bosne i Hercegovine kojima je financijska pomoć potrebna, stipendiranje djece poginulih branitelja HVO-a te osobito nadarenih učenika i studenta.

Humanitarni koncert „Prsten za budućnost“ održava se jednom godišnje s ciljem prikupljanja sredstava za stipendiranje studenata slabijeg imovinskog stanja.

Prihvaćanjem pokroviteljstva Vlada Republike Hrvatske ne preuzima nikakve financijske obveze.